CELEX: 32013R1007
Language: ro
Date: 2013-10-18 00:00:00
Title: Regulamentul de punere în aplicare (UE) nr. 1007/2013 al Comisiei din 18 octombrie 2013 de adăugare la cotele de pescuit pentru hamsie în 2013/2014 în Golful Biscaya a cantităților reținute de Franța în sezonul de pescuit 2012/2013 în conformitate cu articolul 4 alineatul (2) din Regulamentul (CE) nr. 847/96 al Consiliului

19.10.2013   
            
            
               RO
            
            
               Jurnalul Oficial al Uniunii Europene
            
            
               L 279/61
            
         REGULAMENTUL DE PUNERE ÎN APLICARE (UE) NR. 1007/2013 AL COMISIEI
   din 18 octombrie 2013
   de adăugare la cotele de pescuit pentru hamsie în 2013/2014 în Golful Biscaya a cantităților reținute de Franța în sezonul de pescuit 2012/2013 în conformitate cu articolul 4 alineatul (2) din Regulamentul (CE) nr. 847/96 al Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a totalurilor admise de captură (TAC) și a cotelor de pescuit (1), în special articolul 4 alineatul (2),
   întrucât:
   
               (1)
            
            
               În conformitate cu articolul 4 alineatul (2) din Regulamentul (CE) nr. 847/96, statele membre pot solicita Comisiei, înaintea datei de 31 octombrie a anului de aplicare a unei cote de pescuit, să rețină un procentaj maxim de 10 % din această cotă în vederea transferării pentru anul următor. Comisia trebuie să adauge cotei în cauză cantitatea reținută.
            
         
               (2)
            
            
               TAC și cotele statelor membre pentru stocul de hamsie din Golful Biscaya (subzona ICES VIII) sunt stabilite pentru un sezon anual de gestionare care începe la 1 iulie și se încheie la 30 iunie anul următor.
            
         
               (3)
            
            
               Regulamentul (UE) nr. 694/2012 al Consiliului din 27 iulie 2012 de stabilire a posibilităților de pescuit pentru hamsie în Golful Biscaya pentru sezonul de pescuit 2012/2013 (2) prevede cotele de pescuit pentru hamsie în Golful Biscaya (subzona ICES VIII) pentru perioada care începe la 1 iulie 2012 și se încheie la 30 iunie 2013.
            
         
               (4)
            
            
               Regulamentul (UE) nr. 713/2013 al Consiliului din 23 iulie 2013 de stabilire a posibilităților de pescuit pentru hamsie în Golful Biscaya pentru sezonul de pescuit 2013/2014 (3) prevede cotele de pescuit pentru hamsie în Golful Biscaya (subzona ICES VIII) pentru perioada care începe la 1 iulie 2013 și se încheie la 30 iunie 2014.
            
         
               (5)
            
            
               În temeiul regulamentelor relevante privind posibilitățile de pescuit și după luarea în considerare a schimburilor de posibilități de pescuit în conformitate cu articolul 20 alineatul (5) din Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (4) și a transferurilor de cote în conformitate cu articolul 4 alineatul (2) din Regulamentul (CE) nr. 847/96, cotele pentru hamsie în Golful Biscaya aflate la dispoziția Franței și a Spaniei la sfârșitul sezonului de pescuit 2012/2013 se ridicau la 4 876 de tone, respectiv 16 460 de tone.
            
         
               (6)
            
            
               La sfârșitul sezonului de pescuit 2012/2013, Franța și Spania au raportat capturi de hamsie în Golful Biscaya în cantitate totală de 4 805,1 tone, respectiv 11 275,2 tone.
            
         
               (7)
            
            
               În conformitate cu articolul 4 alineatul (2) din Regulamentul (CE) nr. 847/96, Franța și Spania au solicitat ca o parte din cota lor de hamsie în Golful Biscaya pentru sezonul de pescuit 2012/2013 să fie reținută și transferată în următorul sezon de pescuit. În limitele specificate de respectivul regulament, cantitățile reținute ar trebui adăugate la cota pentru sezonul de pescuit 2013/2014.
            
         
               (8)
            
            
               Măsurile prevăzute de prezentul regulament sunt conforme cu avizul Comitetului pentru pescuit și acvacultură,
            
         ADOPTĂ PREZENTUL REGULAMENT:
   Articolul 1
   (1)   Cota de pescuit pentru hamsie în Golful Biscaya, stabilită pentru Franța prin Regulamentul (UE) nr. 713/2013, este mărită cu 70,9 tone.
   (2)   Cota de pescuit pentru hamsie în Golful Biscaya, stabilită pentru Spania prin Regulamentul (UE) nr. 713/2013, este mărită cu 1 646 de tone.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 octombrie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 115, 9.5.1996, p. 3.
   
      (2)  JO L 203, 31.7.2012, p. 26.
   
      (3)  JO L 201, 26.7.2013, p. 8.
   
      (4)  JO L 358, 31.12.2002, p. 59.